Blitsbokke wys hoe mens nie speel nie | Maroela Media
Blitsbokke wys hoe mens nie speel nie
Seabelo Senatla het darem met sy vaart en inhaal-verdediging gewys hy wil
Die Blitsbokke het die naweek en veral Sondag nie naastenby gespeel soos 'n mens van hulle verwag nie en `n so-so vierde plek in die eerste toernooi van die IRR se 2014-'15 sewesreeks aan die Australiese Goudkus ingeneem.
`n Skande is dit seker nie, maar `n groot teleurstelling wel. Daar was `n lusteloosheid, trouens amper `n belangeloosheid, dwarsdeur die toernooi. Selfs die goeie uitslae Saterdag in die ligaronde was nie toe te skryf aan 'skerp' vertonings nie.
"Ons het geen verskonings nie," het die afrigter, Neil Powell, Sondag gesê nadat die Blitsbokke met `n verbroude Australiese doelskop ná die toeter 12-10 deurgeskraap het na die halfeindronde.
Dáár is hulle eers deur swak keerwerk geklop deur Samoa, wat die eerste helfte oorheers het nadat hulle gou-gou 14-0 voor was. Op 12-14 was die Bokke terug in die prentjie, en toe het die verdediging weer gelol en het Samoa nog twee drieë gedruk en 28-12 gewen.
Daarna moes Suid-Afrika om die derde plek teen Engeland uitspeel. Die telling van 19-0 het `n toernooi afgesluit wat die Blitsbokke voortaan net as motivering behoort te gebruik van hoe om nié te speel nie.
Nieu-Seeland het die Plaateindstryd teen Argentinië gewen nadat hy in die kwarteind 31-7 deur Engeland verwoes is, wat self in die halfeind 7-48 teen Fidji afgeslag is.
Fidji het toe in die eindstryd teen Samoa rustyd 26-0 voorgeloop, vasgebyt nadat hulle op 26-24 in die moeilikheid was en die uitslag in die laaste oomblikke 31-24 gemaak.
Rugbykampioenskap Samoa Sewesrugby
Bokke kry makliker loting vir Rugbykampioenskap
Wêreld se beste het deur pyndrempel gespeel
ek twyfel of die blitsbokke die gemors hoegenaamd vir enige iets moet gebruik!Nie eens om uit die verlede te leer nie…